19/06/2013 | Administración LocalMunicipal
Ames
Expedientes para baixa de oficio no padrón municipal de habitantes (Erro 144)

O Consello de Empadroamento na súa sesión do día 11 de novembro de 2009, en virtude dos acordos adoptados e en relación co punto 7 crease unha nova incidencia identificada como Erro 144.- “Habitante español maior de 16 anos que non figura na base de DNIs”. Realízase un envío inicial destes datos nun ficheiro específico denominados H15002.144 e posteriormente coa comunicación destas incidencias nos ficheiros mensuais de devolución por parte deste organismo, estando os concellos obrigados a realizar as xestións oportunas ao fin de comprobar este dato. En relación co anteriormente exposto e por parte do Departamento de Estatística deste Concello, envíase notificación individual as persoas que se relacionan, indicándoselles que teñen que pasar por este departamento a presentar a documentación requirida. Todos os cidadáns teñen a obriga de comunicar ao seu concello ás variacións dos seus datos persoais, segundo ven recollido no artigo 68 do Regulamento de poboación e demarcación territorial das entidades locais, aprobado polo Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, que copiado é do teor literal seguinte: “Todos os veciños deben comunicar ao seu concello ás variacións que experimenten as súas circunstancias persoais na medida en que impliquen unha modificación dos datos que deben figurar no padrón municipal con carácter obrigatorio. Cando a variación afecte a menores de idade ou incapacitados, esta obriga corresponde aos seus pais ou titores” Intentada a notificación individual e non podéndose levar a cabo por descoñecemento do seu domicilio actual, comunícalles que: - Seguindo as indicacións dadas polo Concello de Empadroamento procédese a incoación de oficio dos expedientes para iniciar a de baixa no padrón municipal de habitantes deste municipio por non cumprir os requisitos establecidos no artigo 54 do Regulamento de poboación e demarcación territorial das entidades locais, aprobado polo Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. - Publicar no taboleiro de anuncios do concello. - No caso de que por parte dos interesados non se efectúen alegacións, a/s baixa/s só poedrá/n levarse a cabo transcorrido o prazo sinalado para o efecto e co informe favorable do Concello de Empadroamento, ao que se achegarán copia dos expedientes. Os expedientes con toda a súa documentación poden consultarse no Departamento de Estatística nas Oficinas Xerais do concello situado na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 5 de xuño de 2013 O alcalde, Santiago V. Amor Barreiro